Szerdán a fideszes parlamenti többség leszavazta az otthonápolási díjak megemelését. Erről a javaslat beterjesztője, Ungár Péter LMP-s képviselő számolt be a Facebookon. Ungár javaslata szerint minden otthonápolási díjat 100 ezer forintra emeltek volna, azonban a kormánypárti képviselők 112 nem és 51 igen arányában elutasították azt.

Azon emberek jelentős része, akik otthonápolást vállalnak, továbbra is 38 és 58 ezer forintot fognak kapni. Ez a pénz semmire nem elég,

írta bejegyzésében az ellenzéki képviselő.

A kormánypárti képviselők már a vitán sem mutattak nagy érdeklődést a téma iránt, mindössze egy fideszes politikusuk jelent meg.

A kormánypárti többség nemmel szavazott arra a javaslatomra, hogy emeljék fel 100 ezer forintra az otthonápolási díj… Közzétette: Ungár Péter – 2019. június 12., szerda

Kiemelt kép: Ungár Péter Facebook